చైనాతో సంబంధాలపై రైజినా చర్చల్లో ప్రధానిన్యూఢిల్లీ, జనవరి 17: పెద్దవైన రెండు పొరుగు శక్తుల మధ్య వైరుధ్యాలు అసహజమేమీ కాదని.. అయితే ఇరువర్గాలూ ఎదుటివారి ప్రయోజనాలు, ఆందోళనల పట్ల సున్నితంగా వ్యవహరించాలని, గౌరవాన్ని ఇచ్చిపుచ్చుకోవాలని డ్రాగన్ దేశం చైనాను ఉద్దేశించి ప్రధాని నరేంద్ర మోదీ అన్నారు. మూడు రోజులపాటు ఇక్కడ జరిగే ‘రైజినా చర్చల’ ప్రారంభ సెషన్లో ఆయన పాల్గొని ప్రసంగించారు. ప్రపంచం నలుమూలల నుంచి అత్యున్నత స్థాయి విదేశీ, భద్రత నిపుణులు హాజరయ్యే ఈ ప్రతిష్ఠాత్మక జియో పొలిటికల్ సమావేశాలను భారత గత ఏడాది నుంచి నిర్వహిస్తోంది. 2016లో మార్చి 1 నుంచి 3 దాకా ఈ సమావేశాలు జరిగిన సంగతి తెలిసిందే. ఇక ఈ ఏడాదికిగాను మంగళవారం ప్రారంభమైన ఈ కాన్ఫరెన్స్లో ప్రధాని మోదీ.. భారత విదేశాంగ విధానంలో ప్రాధాన్యాల గురించి, హిందూ మహాసముద్రంలో భద్రతా ప్రయోజనాలు, పొరుగుదేశాలు, గల్ఫ్ దేశాలు, అమెరికా, రష్యా వంటి అగ్రరాజ్యాలతో చర్చల గురించి ప్రధానంగా ప్రస్తావించారు. తమ నినాదమైన ‘సబ్కా సాత సబ్ కా వికాస్’ కేవలం భారతకు సంబంధించింది మాత్రమే కాదని.. ప్రపంచం మొత్తానికీ వర్తిస్తుందని అన్నారు. చైనాతో సంబంధాల గురించి మాట్లాడుతూ.. ుూసంబంధాల నిర్వహణలో, ఈ ప్రాంత ప్రగతి, శాంతి సాధనలో.. రెండు దేశాలూ సున్నితంగా వ్యవహరించాలి. పరస్పర మౌలిక ఆందోళనలు, ప్రయోజనాలను గౌరవించుకోవాలి’’ అని వ్యాఖ్యానించారు. ఈ దిశగా తాను, చైనా అధ్యక్షుడు జిన్పింగ్ ప్రయత్నాలు చేశామని.. విస్తృత వాణిజ్య, వ్యాపార అవకాశాలను వినియోగించుకోవడానికి కృషి చేశామని వివరించారు. భారత, చైనా అభివృద్ధిని ఈ రెండు దేశాలకే కాక మొత్తం ప్రపంచానికి మునుపెన్నడూ లేని ఆర్థిక అవకాశంగా చూస్తానని పేర్కొన్నారు. ఆసియా పసిఫిక్లో క్రమంగా పెరుగుతున్న సైనిక శక్తి, వనరులు, సంపద వల్ల ఈ ప్రాంత భద్రత మీద మరింత ఎక్కువ దృష్టి పెట్టాల్సిన అవసరం ఏర్పడిందన్నారు. ఇక.. భారతతో చర్చలు జరపాలంటే పాకిస్థాన్ ఉగ్రవాదానికి దూరంగా ఉండాల్సిందేనని ప్రధాని తేల్చిచెప్పారు. మొత్తం దక్షిణాసియాతో శాంతియుత, సామరస్యపూర్వకమైన సంబంధాలను భారత కోరుకుంటోందన్నారు. ‘‘కానీ.. శాంతి బాటలో భారత ఒక్కటే నడవలేదు. పాకిస్థాన్ కూడా నడవాలి. భారతతో చర్చలు కావాలని పాకిస్థాన్ కోరుకుంటే.. అది ఉగ్రవాదాన్ని విడనాడాల్సిందే అని చెప్పారు. ుూమా పొరుగునే ఉంటూ హింసకు మద్దతిస్తున్న, విద్వేషాన్ని రాజేస్తున్న, ఉగ్రవాదాన్ని ఎగుమతి చేస్తున్న దేశం ఒంటరిగా మారింది’’ అని పేర్కొన్నారు. వాస్తవికత, సహజీవనం, సహకారం, భాగస్వామ్యం.. ఇవే భారత నాగరికత మూలాలని, స్వీయ ప్రయోజనాలు భారత సంస్కృతిలోగానీ, ప్రవర్తనలో గానీ లేనేలేవని తేల్చిచెప్పారు. అఫ్గానిస్థాన్ గురించి మాట్లాడుతూ.. ఆ దేశం భారతకు దూరంగా ఉన్నా, ప్రయాణ మార్గం ఎన్నో సమస్యలతో కూడుకొని ఉన్నా భారత భాగస్వామ్యం ఆ దేశ పునర్నిర్మాణంలో, వ్యవస్థలు, సామర్థ్యాల నిర్మాణంలో తోడ్పడిందన్నారు. అమెరికాతో నిరంతర చర్చల ద్వారా ఆర్థిక, భద్రత, వాణిజ్య సంబంధాలను బలోపేతం చేశామన్నారు. ఇటీవలే అధ్యక్ష పదవికి ఎన్నికైన డోనాల్డ్ ట్రంప్తోనూ మాట్లాడానని.. ఇరుదేశాల వ్యూహాత్మక భాగస్వామ్యాన్ని బలోపేతం చేసుకోవాలని నిశ్చయించుకున్నామని చెప్పారు. కాగా.. ఈ కాన్ఫరెన్స్కు నేపాల్ విదేశాంగ మంత్రి ప్రకాష్ శరణ్ మహత, అఫ్గానిస్థాన్ మాజీ అధ్యక్షుడు హమీద్ కర్జాయ్, ఆసే్ట్రలియా మాజీ ప్రధాని కెవిన్ రుడ్ సహా 65 దేశాల నుంచి ప్రముఖులు హాజరయ్యారు.
chainatho sambandhaalapai raijina charchallo pradhaaninyuudillii, janavari 17: peddavaina rendu porugu saktula madhya vairudhyaalu asahajamemi kaadani.. ayithe iruvargaaluu edutivaari prayojanaalu, aandolanala patla sunnitamgaa vyavaharinchaalani, gowravanni ichipuchukovalaani dragan desham chainanu uddesinchi pradhaani narendra modii annaru. moodu rojulapatu ikkada jarige ‘raijina charchala’ praarambha seshanlo aayana palgoni prasanginchaaru. prapancham nalumoolala nunchi atyunnata sthaayi videshee, bhadrata nipunulu haajarayye ee pratishtaatmaka jio political samavesalanu bhaarata gatha edaadi nunchi nirvahistondi. 2016loo marchi 1 nunchi 3 daka ee samavesalu jarigina sangati telisinde. ika ee edaadikigaanu mangalavaaram praarambhamaina ee conferenslo pradhaani modii.. bhaarata videsaanga vidhaanamlo praadhaanyaala gurinchi, hindu mahasamudramlo bhadrata prayojanaalu, porugudesaalu, galf deshaalu, america, rashya vanti agraraajyaalato charchala gurinchi pradhaanamgaa prastaavinchaaru. tama ninaadamaina ‘sabka saata sab kaa vikas’ kevalam bhaarataku sambandhinchindi matrame kaadani.. prapancham mottaanikee vartistundani annaru. chainatho sambandhaala gurinchi maatlaadutuu.. usambandhaala nirvahanalo, ee praanta pragati, saanti saadhanalo.. rendu deshaaluu sunnitamgaa vyavaharinchaali. paraspara moulika aandolanalu, prayojanaalanu gouravinchukovali’’ ani vyaakhyaaninchaaru. ee disagaa taanu, chaina adhyakshudu jinping prayatnaalu chesamani.. vistruta vaanijya, vyapara avakaasaalanu viniyoginchukovadaanika krushi chesamani vivarinchaaru. bhaarata, chaina abhivruddhini ee rendu deshalake kaaka mottam prapanchaaniki munupennaduu laeni aardhika avakaasamgaa chustaanani perkonnaru. asia pasificlo kramangaa perugutunna sainika sakti, vanarulu, sampada valla ee praanta bhadrata meeda marinta ekkuva drushti pettalsina avasaram erpadindannaru. ika.. bhaaratatho charchalu jarapalante pakisthan ugravaadaaniki dooramgaa undalsindenani pradhaani telchicheppaaru. mottam dakshinaasiyaato saantiyuta, saamarasyapoorvakamaina sambandhaalanu bhaarata korukuntondannaru. ‘‘cony.. saanti baatalo bhaarata okkate nadavaledu. pakisthan kuudaa nadavali. bhaaratatho charchalu kaavaalani pakisthan korukunte.. adhi ugravaadaanni vidanadalsinde ani cheppaaru. uma porugune untuu himsaku maddatistunna, vidveshaanni rajestunna, ugravaadaanni egumati chestunna desham ontarigaa maarindi’’ ani perkonnaru. vaastavikata, sahajeevanam, sahakaaram, bhagaswamyam.. ive bhaarata naagarikata muulaalani, sweeya prayojanaalu bhaarata samskrutilogaanii, pravartanalo gaanee lenelevani telchicheppaaru. afghanisthan gurinchi maatlaadutuu.. aa desham bhaarataku dooramgaa unna, prayaana maargam enno samasyalatho koodukoni unna bhaarata bhagaswamyam aa desha punarnirmaanamlo, vyavasthalu, saamarthyaala nirmaanamlo todpadindannaru. americatho nirantara charchala dwara aardhika, bhadrata, vaanijya sambandhaalanu balopetam chesamannaru. itivale adhyaksha padaviki ennikaina donald tramptoonuu matladanani.. irudesaala vyuuhaatmaka bhagaswamyanni balopetam chesukovalani nischayinchukunnaamani cheppaaru. kaga.. ee conferensku nepal videsaanga mantri prakash sharan mahata, afghanisthan maji adhyakshudu hameed karjay, australia maji pradhaani kevin rud sahaa 65 deshaala nunchi pramukhulu haajarayyaaru.